Bedrock Edition 1.18.0

**1.18.0** เป็นเวอร์ชันใหญ่สำหรับการอัปเดตถ้ำ & หินผา: ส่วนที่ 2 (Caves & Cliffs: Part II) ถูกปล่อยตัวออกมาในวันที่ 30 พฤศจิกายน 2021 ในส่วนแรกของการอัปเดตนั้นถูกปล่อยออกมาพร้อมกับเวอร์ชัน 1.17.0 ตามประกาศของโมแจงสตูดิโอส์ ในการแบ่งกรอัปเดตออกเป็น 2 ส่วน คุณสมบัติเกี่ยวกับบล็อก, ไอเทม, และสิ่งมีชีวิตส่วนมากถูกปล่อยไปในเวอร์ชัน 1.17.0 ส่วนใน 1.18.0 นั้นจะเกี่ยวกับชีวนิเวศ, ความสูงใหม่, ถ้ำใหม่, ภูเขาใหม่, และรายละเอียดเล็กน้อยอื่น ๆ ส่วนพัศดี (Warden) และเงียบสงัด (Deep Dark) นั้นถูกเลื่อนออกไปในเวอร์ชัน 1.19.0 แต่คุณสมบัติเกี่ยวกับถ้ำใหม่ในบางส่วนนั้น สามารถเล่นใน 1.17.0 ด้วยการปิด-เปิดตัวทดลองถ้ำและหินผา (Caves & Cliffs Experimental Gameplay) ในเวอร์ชันนี้นั้นได้เพิ่มเกี่ยวกับชีวนิเวศใหม่, ความสูงที่มากขึ้น, เพลงใหม่, ความก้าวหน้าใหม่, และอื่น ๆ

## สิ่งที่เพิ่มเข้ามา

### ไอเทม

**แผ่นเสียง (Music Disc)**

* เพิ่มแผ่นเสียงใหม่ชื่อว่า "Otherside" ประพันธ์โดยลีน่า เรน (Lena Raine)
	+ สามารถพบได้ที่หีบ (Chest) ตามทางเดินในป้อมปราการ (Stronghold) หรือพบได้ที่กล่องในดันเจี้ยน (Dungeon) แต่พบได้ยากกว่ามาก
	+ มีวงแหวนรอบ ๆ แผ่นเพลงด้านในเป็นสีเขียวและฟ้า

### การสร้างโลก

**ถ้ำ**

* ตอนนี้ถูกเปลี่ยนแปลงไปจากเดิมอย่างมาก
* ตอนนี้สามารถพบได้ต่ำลงไปจนถึง Y= -59
* ถ้ำนั้นจะเต็มไปด้วยหิน 2 ชั้นหิน ซึ่งแบ่งไปตามระดับความลึก
	+ พื้นที่ที่สูงกว่า Y= 0 พวกมันจะเต็มไปด้วยหิน (Stone)
	+ พื้นที่ระหว่าง Y= 0 ถึง Y= -7 ระหว่างพิ้นที่นี้ จะพบหิน (Stone) และหินชนวนลึก (Deepslate) ผสมกันอยู่
	+ พื้นที่ที่ต่ำกว่า Y= -7 พวกมันจะเต็มไปด้วยหินชนวนลึก (Deepslate) จนไปถึงชั้นหินดาน (Bedrock)
		- แร่และสิ่งก่อสร้างต่าง ๆ ยังคงพบได้ในช่วงชั้นหินนี้ รวมถึงหินเถ้าภูเขาไฟ (Tuff) และกรวด (Gravel)
		- ดิน (Dirt), หินไดออไรต์ (Diorite), หินแกรนิต (Granite), และหินแอนดีไซต์ (Andesite) ไม่สามารถพบได้ในชั้นหินนี้
* ตอนนี้ชีวนิเวศถ้ำหินหยด (Dripstone Cave) และถ้ำชอุ่ม (Lush Cave) ถูกสร้างบริเวณใต้พื้นดิน
* เพิ่มชั้นหินอุ้มน้ำ (Aquifer) พวกมันเต็มไปด้วยน้ำ สามารถพบได้ทั้งบริเวณใต้ดิน และบางครั้งพบเป็นทะเลสาบบริเวณเหนือพื้นดิน
	+ น้ำของมันจะไม่ขึ้นอยู่กับระดับน้ำทะเล (Y= 63)
	+ บางครั้งในพื้นที่ใต้ Y= 0 พวกมันจะเต็มไปด้วยลาวา แทนที่จะเป็นน้ำ
* ปรับปรุงถ้ำแบบเดิมให้เข้ากับถ้ำที่จะถูกเพิ่มมาในเวอร์ชันใหม่ให้มากขึ้น
* ถ้ำประเภทใหม่ 3 ประเภท ได้แก่ ชีส (Cheese), สปาเกตตี (Spaghetti), และเส้นก๋วยเตี๋ยว (Noodle)
	+ ถ้ำชีส (Cheese) พวกมันมีขนาดใหญ่และกว้าง มีเสาหินขนาดใหญ่ค้ำระหว่างพื้นและเพดาน มันมีขนาดที่ใหญ่ ซึ่งนั่นมันทำให้คุณสามารถบินด้วยปีกแข็ง (Elytra) ได้อย่างสะดวก
	+ ถ้ำสปาเกตตี (Spaghetti) พวกมันมีความยาวและความกว้างที่มากพอควร ส่วนมากจะพบเป็นทางยาวขนาดใหญ่ บางครั้งอาจพบชั้นหินอุ้มน้ำ (Aquifer) ขนาดเล็ก หรือทางเข้าถ้ำขนาดเล็กได้
	+ ถ้ำเส้นก๋วยเตี๋ยว (Noodle) มีลักษณะที่คล้ายกับถ้ำสปาเกตตี (Spaghetti) แต่เล็กกว่าและบางกว่ามาก แต่ไม่เล็กเท่าถ้ำขนาดปกติ ส่วนมากจะมีลักษณะเป็นทางยาว เพื่อเชื่อมถ้ำขนาดใหญ่กับขนาดใหญ่เข้าด้วยกัน

**ภูเขา**

* เพิ่มชีวนิเวศใหม่ที่เกี่ยวข้อง 6 ชีวนิเวศ
	+ ทุ่งหญ้า (Meadow)
		- ชีวนิเวศที่ดูเหมือนชีวนิเวศที่ราบ (Plain) แต่มีสีหญ้าและน้ำเย็นกว่า อยู่ในพื้นที่สูง และเต็มไปด้วยดอกไม้หลากชนิด
		- มักพบอยู่ที่เชิงเขา หรือเป็นเชิงของภูเขาในบางครั้ง มักพบอยู่ใกล้ ๆ ชีวนิเวศที่ราบ (Plain), ป่าดอกไม้ (Flower Forest), หรือชีวนิเวศอื่น ๆ ที่มีอุณหภูมิใกล้เคียงกัน
		- สามารถพบหญ้า (Grass), หญ้าสูง (Tall Grass), ดอกแดนดิไลออน (Dandelion), ดอกแอเชอร์บลูเอ็ต (Azure Bluet), คอร์นฟลาวเวอร์ (Cornflower), ดอกพ็อปปี (Poppy), ดอกอ๊อกซายเดซี (Daisy), และดอกอัลเลียม (Allium)
		- ต้นเบิร์ช (Birch) และต้นโอ๊ก (Oak) พบได้ที่นี่ แต่พบได้ยากมาก มักมีรังผึ้ง (Bee Nest) ติดมาด้วยเสมอ
		- มีเพียงกระต่าย (Rabbit), ลา (Donkey), และแกะ (Sheep) เกิดในชีวนิเวศนี้
		- หมู่บ้านของที่ราบ (Plains Village) และรังโจร (Outpost) สามารถพบได้ในชีวนิเวศนี้
	+ ป่าละเมาะ (Grove)
		- สร้างเป็นเชิงเขาของภูเขาหิมะหากด้านข้างนั้นติดกับชีวนิเวศที่เป็นป่า
		- ดูคล้ายคลึงกับชีวนิเวศไทกาหิมะ (Snowy Taiga) ที่มีพื้นผิวเป็นบล็อกหิมะ (Snow Block), และหิมะผง (Powder Snow) แทนที่จะเป็นบล็อกหญ้า (Grass Block)
		- กระต่าย (Rabbit),หมาป่า (Wolve), หมาจิ้งจอก (Fox), แกะ (Sheep), หมู (Pig), ไก่ (Chicken), และวัว (Cow) เกิดในชีวนิเวศนี้
		- รังโจร (Outpost) สามารถพบได้ในชีวนิเวศนี้
	+ เนินลาดหิมะ (Snowy Slope)
		- สร้างเป็นเชิงเขาของภูเขาหิมะหากด้านข้างเป็นชีวนิเวศที่ราบ (Plain) และทุนดราหิมะ (Snowy Tundra)
		- ปกคลุมไปด้วยหิมะ (Snow), บล็อกหิมะ (Snow Block), และหิมะผง (Powder Snow)
		- มีเพียงกระต่าย (Rabbit), และแพะ (Goat) เกิดในชีวนิเวศนี้
		- อิกลู (Igloo) และรังโจร (Outpost) สามารถพบได้ในชีวนิเวศนี้
	+ ยอดเขาขรุขระ (Jagged Peak)
		- หนึ่งในสามชีวนิเวศที่จะสร้างเป็นยอดเขา
		- ปกคลุมไปด้วยหิมะ (Snow), บล็อกหิมะ (Snow Block), และหิน (Stone)
		- มีแน้วโนมที่จะสร้างยอดเขาแหลมขึ้น ท่ามกลางชีวนิเวศหิมะ, หนาวเย็น, และชีวนิเวศที่ใกล้เคียงกัน
		- มีเพียงแพะ (Goat) ที่เกิดในชีวนิเวศนี้
		- รังโจร (Outpost) สามารถพบได้ในชีวนิเวศนี้
	+ ยอดเขาน้ำแข็ง (Frozen Peak)
		- หนึ่งในสามชีวนิเวศที่จะสร้างเป็นยอดเขา
		- ปกคลุมไปด้วยหิมะ (Snow), บล็อกหิมะ (Snow Block), และน้ำแข็งอัดแน่น (Packed Ice)
		- มีแนวโน้มที่จะสร้างที่ที่เรียบกว่าและยอดต่ำกว่ายอดเขาขรุขระ (Jagged Peak) ท่ามกลางชีวนิเวศหิมะ, หนาวเย็น, และชีวนิเวศที่ใกล้เคียงกัน
		- มีเพียงแพะ (Goat) ที่เกิดในชีวนิเวศนี้
		- รังโจร (Outpost) สามารถพบได้ในชีวนิเวศนี้
	+ ยอดเขาหิน (Stony Peak)
		- หนึ่งในสามชีวนิเวศที่จะสร้างเป็นยอดเขา
		- เต็มไปด้วยหิน (Stone), กรวด (Gravel), และแถบแคลไซต์ (Strip of Calcite)
		- มีแนมโน้มจะสร้างยอดเขาขึ้นในพื้นที่ที่ล้อมรอบด้วยชีวนิเวศอบอุ่น เช่น ป่าดงดิบ (Jungle) และซาวันนา (Savanna) เพื่อหลีกเลี่ยงการปะทะกันของอุณหภูมิ
		- ไม่มีสัตว์ใดเกิดที่ชีวนิเวศนี้
		- รังโจร (Outpost) สามารถพบได้ในชีวนิเวศนี้

**สายใยแร่ (Ore Vein)**

* การก่อตัวเป็นเส้นยาวของแร่ ซึ่งพบได้ยาก
* มีอยู่เพียง 2 ชนิด:
	+ สายใยแร่ทองแดง (Copper Ore Vein) พวกมันจะประกอบไปด้วยสินแร่ทองแดง (Copper Ore), แกรนิต (Granite), และบล็อกแร่ทองแดงดิบ (Block of Raw Copper) พบได้ใน Y ที่มากกว่า 0
	+ สายใยแร่เหล็ก (Iron Ore Vein) พวกมันจะประกอบไปด้วยสินแร่เหล็ก (Iron Ore), หินเถ้าภูเขาไฟ (Tuff), และบล็อกแร่เหล็กดิบ (Block of Raw Iron) พบได้ใน Y ที่ต่ำกว่า 0

**การอัปเกรดโลกเก่า**

* ภูมิประเทศของชังก์ (Chunk) ใหม่และชังก์เก่าจะผสมผสานกัน สิ่งที่ผู้เล่นได้ก่อสร้างไว้ในก่อนหน้านี้ พวกมันจะไม่ถูกทำลายหรือหายไป และพวกมันจะผสมผสานกันอย่างลงตัวมากขึ้น
* ชั้นหินดาน (ฺBedrock) เก่าระหว่าง Y= 0 ถึง Y= 4 ในชังก์เก่าจะถูกแทนที่ด้วยหินชนวนลึก (Deepslate)
* หากมีชั้นหินดาน (Bedrock) ที่ Y= 0 ในชังก์เก่า ตรงนั้นจะเต็มไปด้วยการสร้างโลกแบบใหม่และหินชนวนลึก (Deepslate)
* ชั้นหินดาน (Bedrock) ใหม่จะอยู่ที่ Y= -64

### เกมเพลย์

**ความสำเร็จ (Achievement)**

* เวอร์ชันพิเศษ: เพิ่มความสำเร็จ (Achievement) ใหม่ 4 อย่าง:
	+ Caves & Cliffs (ถ้ำ & หินผา)
		- ตกจากที่ที่จุดบนสุดของโลกถึงด้านล่างของโลก
	+ Feels like home (รู้สึกเหมือนกับบ้าน)
		- ขี่สไตรเดอร์ (Strider) ไปบนลาวาเดินทางไปมากกว่า 50 บล็อกในโลกปกติ
	+ Sound of Music (เสียงแห่งดนตรี)
		- เล่นเพลงด้วยตู้เพลง (Jukebox) ในทุ่งหญ้า (Meadow)
	+ Star Trader (ดวงดาวนักการค้า)
		- แลกเปลี่ยนสินค้ากับชาวบ้าน (Villager) ในจุดที่สูงที่สุดของโลก

### ทั่วไป

**เพลง**

* เพิ่มเพลงใหม่ที่แต่งโดยลีน่า เรน (Lena Raine) และคุมิ ทานิโอกะ (Kumi Tanioka) สำหรับชีวนิเวศใหม่ที่เพิ่มเข้ามา (มันจะเล่นเมื่อเล่นในโหมดเอาชีวิตรอด) และในหน้าเมนูหลัก
	+ เพลงที่แต่งโดยลีน่า เรน (Lena Raine) ได้แก่ "Stand Tall", "Left to Bloom", "One More Day", "Wending", และ "Infinite Amethyst":
		- "Stand Tall" เล่นในชีวนิเวศเนินลาดหิมะ (Snowy Slope), ยอดเขาขรุขระ (Jagged Peak), ยอดเขาน้ำแข็ง (Frozen Peak), และยอดเขาหิน (Stony Peak) รวมถึงในหน้าเมนูหลัก
		- "Left to Bloom" เล่นในชีวนิเวศทุ่งหญ้า (Meadow) และถ้ำชอุ่ม (Lush Cave) รวมถึงในหน้าเมนูหลัก
		- "One More Day" เล่นในชีวนิเวศทุ่งหญ้า (Meadow), เนินลาดหิมะ (Snowy Slope), และถ้ำชอุ่ม (Lush Cave) รวมถึงในหน้าเมนูหลัก
		- "Wending" เล่นในชีวนิเวศป่าละเมาะ (Grove), ยอดเขาขรุขระ (Jagged Peak), ยอดเขาหิน (Stony Peak) และถ้ำหินหยด (Dripstone Caves) รวมถึงในหน้าเมนูหลัก
		- "Infinite Amethyst" เล่นในชีวนิเวศป่าละเมาะ (Grove) และถ้ำหินหยด (Dripstone Caves) รวมถึงในหน้าเมนูหลัก
	+ เพลงที่แต่งโดยคุมิ ทานิโอกะ (Kumi Tanioka) (谷岡 久美) ได้แก่ "Floating Dream", "Comforting Memories", และ "An Ordinary Day":
		- "Floating Dream" เล่นในชีวนิเวศยอดเขาขรุขระ (Jagged Peak) และถ้ำชอุ่ม (Lush Cave)
		- "Comforting Memories" เล่นในชีวนิเวศป่าละเมาะ (Grove)
		- "An Ordinary Day" เล่นในชีวนิเวศเนินลาดหิมะ (Snowy Slope), ถ้ำหินหยด (Dripstone Caves), และถ้ำชอุ่ม (Lush Cave)
	+ สามารถฟังเพลงทั้ง 10 เพลงได้ที่สปอติฟาย (มี 2 เพลงที่ไม่ได้ถูกใช้ในเกม สามารถฟังได้ในอัลบั้มเท่านั้น ได้แก่ "Ancestry" และ "One More Day")

## การเปลี่ยนแปลง

### บล็อก

**สินแร่ทองแดง (Copper Ore)**

* ตอนนี้ดรอป 2-5 แร่ทองแดงดิบ (Raw Copper) เมื่อขุด จากเดิมที่ได้ 2-3

**บล็อกหินหนืด (Magma Block)**

* เพิ่มจำนวนความถี่ที่จะพบกลุ่มก้อนของบล็อกหินหนืด (Magma Block) ใต้น้ำ

**ที่ตัดหิน (Stonecutter)**

* บล็อกทองแดง (Block of Copper) สามารถเปลี่ยนเป็น 4 ทองแดงตัด (Cut Copper) โดยใช้ที่ตัดหิน (Stonecutter)

### สิ่งมีชีวิต

**แอกโซลอเติล (Axolotl)**

* ตอนนี้สามารถเกิดได้บนบล็อกดินเหนียว (Clay Block) ในถ้ำชอุ่ม (Lush Cave)

**ปลาค็อด (Cod), ปลาแซลมอน (Salmon), ปลาปักเป้า (Pufferfish), ปลาเขตร้อน (Tropical Fish), หมึก (Squid), และโลมา (Dolphin)**

* ตอนนี้เกิดในน้ำที่อยู่ในช่วง Y= 50 ถึง Y= 64
* ในทางกลับกัน ปลาเขตร้อน (Tropical Fish) สามารถเกิดได้ในทุก ๆ ระดับความสูงในชีวนิเวศถ้ำชอุ่ม (Lush Cave)

**ซอมบีน้ำ (Drowned)**

* ตอนนี้สามารถเกิดในชีวนิเวศหินหยด (Dripstone Cave)

**หมึกเรืองแสง (Glow Squid)**

* ตอนนี้เกิดใต้น้ำใน Y ที่ต่ำกว่า 30

**แพะ (Goat)**

* ตอนนี้เกิดแค่ในชีวนิเวศเนินลาดหิมะ (Snowy Slope), ยอดเขาขรุขระ (Jagged Peak), และยอดเขาน้ำแข็ง (Frozen Peak)

**สไลม์ไฟ (Magma Cube)**

* ตอนนี้จะโจมตีโกเลมหิมะ (Snow Golem)

**สไลม์ (Slime)**

* จะไม่โจมตีโกเลมหิมะ (Snow Golem) อีกต่อไป

**ทั่วไป**

* สิ่งมีชีวิตที่ไม่เป็นมิตรจะเกิดในพื้นที่ที่มีแสงเท่ากับ 0 เท่านั้น
	+ สิ่งนี้ส่งผลกระทบเฉพาะแสดงจากบล็อก (block-light) เท่านั้น ไม่ใช่แสงจากท้องฟ้า (sky-light) แต่อย่างใด

### การสร้างโลก

**จีโอดแอเมทิสต์ (Amethyst Geode)**

* ตอนนี้จะสร้างใน Y ที่ต่ำกว่า 30

**แบดแลนด์ (Badland)**

* ตอนนี้สร้างเป็นแบบยอดเขา
* ทรายแดง (Red Sand) จะพบได้น้อยลงหากพื้นที่สูงขึ้น

**ชายหาด (Beach)**

* ชายหาดโดยส่วนใหญ่จะมีขนาดใหญ่ขึ้น
	+ ในบางพื้นที่อาจไม่มีชายหาดเกิดขึ้นเลย เพื่อให้มีความแตกต่างกัน

**ชีวนิเวศ (Biome)**

* เนื่องจากตอนนี้ไม่จำเป็นต้องใช้ชีวนิเวศในการกำหนดความสูงอีกต่อไป ดังนั้นชีวนิเวศแยกย่อยหรือตัวแปรความสูงส่วนใหญ่จะถูกนำไปรวมกับชีวนิเวศหลัก:

* ผลจากการเปลี่ยนแปลงทางด้านบนทำให้:
	+ ทะเลทราย (Desert) ทั้งหมดตอนนี้สามารถสร้างหมู่บ้าน (Village) และพีระมิดทะเลทราย (Desert Pyramid) ขึ้นได้
	+ ไทกา (Taiga) ทั้งหมดตอนนี้สามารถสร้าง(Village) และรังโจร (Outpost) ขึ้นได้
	+ ที่ลุ่มน้ำขัง (Swamp) ทั้งหมดตอนนี้สามารถสร้างกระท่อมริมบึง (Swamp Hut) ขึ้นได้
	+ ไทกาหิมะ (Snowy Taiga) ทั้งหมดสามารถสร้างอิกลู (Igloo) ขึ้นได้
	+ โลกที่สร้างในเวอร์ชันก่อนหน้า ชีวนิเวศที่ถูกลบจะไปรวมกับชีวนิเวศหลักของพวกมัน

**ถ้ำหินหยด (Dripstone Cave)**

* ตอนนี้พบได้ทั่วไปในบริเวณใต้ดินและเนินหรือภูเขา
* ซอมบีน้ำ (Drowned) สามารถเกิดได้ในชั้นหินอุ้มน้ำ (Aquifer) ในชีวนิเวศถ้ำหินหยด (Dripstone Cave)

**ดันเจี้ยน (Dungeon)**

* เพิ่มจำนวนการสร้างขึ้นของดันเจี้ยน โดยเฉพาะพื้นที่ที่ต่ำกว่า Y= 0

**ทะเลสาบ (Lake)**

* ลบทะเลสาบ (Water Lake) เพราะว่าชั้นหินอุ้มน้ำ (Aquifer) สร้างแหล่งน้ำระดับท้องถิ่นขึ้นอยู่แล้ว

**ถ้ำชอุ่ม (Lush Cave)**

* สามารถพบได้ทั่วไปในบริเวณใต้ดินและเนินหรือภูเขา
	+ ต้นกุหลาบพันปี (Azalea Tree) สามารถสร้างขึ้นเหนือถ้ำชอุ่ม (Lush Cave) บริเวณบนพื้นผิวดิน

**เหมือง (Mineshaft)**

* สร้างขึ้นในพื้นที่ที่สูงขึ้นในชีวนิเวศแบดแลนด์ (Bedland)
* เหมือง (Mineshaft) จะไม่สร้างขึ้นหากพวกมันลอยอยู่บนอากาศทั้งหมด
* ตอนนี้ทางเดินจะมีเสาไม้ค้ำหรือโซ่ห้อยไว้ หากพวกมันอยู่กลางอากาศ
* ใยแมงมุม (Cobweb) จะไม่สร้างลอยอยู่หากไม่มีบล็อกอยู่ติดกับมัน

**มหาสมุทร (Ocean)**

* ชีวนิเวศมหาสมุทรอุณหภูมิต่าง ๆ ตอนนี้จะสร้างตรงกับอุณหภูมิของเกาะโดยรอบแล้ว
	+ มหาสมุทรแช่แข็ง (Frozen Ocean) ตอนนี้สามารถสร้างได้หากบิรเวณโดยรอบเป็นไทกาหิมะ (Snowy Taiga) หรือที่ราบหิมะ (Snowy Plain) และยังคงสร้างชายหาดหิมะ (Snowy Beach) ขึ้น
	+ มหาสมุทรเย็น (Cold Ocean) ตอนนี้สามารถสร้างได้หากบิรเวณโดยรอบเป็นไทกา (Taiga), ไทกาโบราณ (Old Growth Taiga), และบางครั้งในชีวนิเวศที่ราบ (Plain) และป่าไม้ (Forest)
	+ มหาสมุทรธรรมดาตอนนี้สามารถสร้างได้หากบิรเวณโดยรอบเป็นที่ราบ (Plain), ป่าไม้ (Forest), ป่าเบิร์ช (Birch Forest), และป่ามืด (Dark Forest)
	+ มหาสมุทรกึ่งอุ่น (Lukewarm Ocean) ตอนนี้สามารถสร้างได้หากบิรเวณโดยรอบเป็นสะวันนา (Savanna), ป่าดงดิบ (Jungle), และบางครั้งในชีวนิเวศที่ราบ (Plain) และป่าไม้ (Forest)
	+ มหาสมุทรอุ่น (Warm Ocean) ตอนนี้สามารถสร้างได้หากบิรเวณโดยรอบเป็นทะเลทราย (Desert) หรือแบดแลนด์ (Badland)
	+ ตอนนี้มหาสมุทรอุ่น (Warm Ocean) ถูกสร้างในน้ำที่ลึกขึ้น

   **การกระจายตัวของแร่**

* เปลี่ยนการกระจายแร่ใหม่ของแร่ในโลกปกติ (Overworld) ทั้งหมดใหม่ เพื่อให้เข้ากันกับความสูงใหม่ แร่บางแร่ใช้การสร้างมากกว่าหนึ่งครั้ง เพื่อการกระจายและเพิ่มจำนวนการพบเจอให้มากขึ้น:
	+ แร่ถ่าน (สินแร่ถ่าน (Coal Ore)) พยามสร้าง 2 ครั้ง:
		- ครั้งที่ 1: สร้างระหว่าง Y= 256 และ Y= 136 พวกมันกระจายเท่า ๆ กันในทุก ๆ ความสูงที่กำหนด
		- ครั้งที่ 2: สร้างระหว่าง Y= 192 และ Y= 0 พบได้มากที่สุดใน Y= 96 และมีโอกาสในการพบอากาศน้อยกว่าการสร้างแบบปกติ
	+ แร่ทองแดง (สินแร่ทองแดง (Copper Ore)) สร้างระหว่าง Y= 112 และ Y= -16 พบได้มากที่สุดใน Y= 48 และสามารถพบได้มากกว่าทุก ๆ ชีวนิเวศในบริเวณชีวนิเวศถ้ำหินหยด (Dripstone Cave)
	+ แร่เหล็ก (สินแร่เหล็ก (Iron Ore)) พยามสร้าง 3 ครั้ง:
		- ครั้งที่ 1: สร้างระหว่าง Y= 256 และ Y= 80 พบได้มากที่สุดใน Y= 232
		- ครั้งที่ 2: สร้างระหว่าง Y= 56 และ Y= -24 พบได้มากที่สุดใน Y= 16
		- ครั้งที่ 3: สร้างเป็นกลุ่มก้อนขนาดเล็กในระหว่าง Y= 72 และ Y= -64 พวกมันกระจายเท่า ๆ กันในทุก ๆ ความสูงที่กำหนด
	+ แร่ทอง (สินแร่ทอง (Gold Ore)) พยามสร้าง 2 ครั้ง:
		- ครั้งที่ 1: สร้างระหว่าง Y= 32 และ Y= -64 พบได้มากที่สุดใน Y= -16 และมีโอกาสในการพบอากาศน้อยกว่าการสร้างแบบปกติ
		- ครั้งที่ 2: สร้างระหว่าง Y= -48 และ Y= -64 พวกมันกระจายเท่า ๆ กันในทุก ๆ ความสูงที่กำหนด
		- มีทองกลุ่มพิเศษที่จะสร้างในชีวนิเวศแบดแลนด์ (Badland) จะสร้างในความสูงระหว่าง Y= 79 และ Y= 256 ในช่วงความสูงนี้จะพบกลุ่มก้อนแร่ได้มากกว่าปกติ
	+ แร่แลพิสแลซูลี (สินแร่แลพิสแลซูลี (Lapis lazuli Ore)) พยามสร้าง 2 ครั้ง:
		- ครั้งที่ 1: สร้างระหว่าง Y= 32 และ Y= -32 พบได้มากที่สุดใน Y= 0
		- ครั้งที่ 2: สร้างระหว่าง Y= 64 และ Y= -64 พวกมันกระจายเท่า ๆ กันในทุก ๆ ความสูงที่กำหนด และไม่มีโอกาสที่จะเจออากาศเลย เท่ากับว่าจำเป็นต้องขุดเพื่อที่จะเจอแร่แลพิสแลซูลีในช่วง Y นี้ (คล้ายกับการสร้างของแร่เนเทอไรต์ (Netherite))
	+ แร่เรดสโตน (สินแร่เรดสโตน (Redstone Ore)) พยามสร้าง 2 ครั้ง:
		- ครั้งที่ 1: สร้างระหว่าง Y= -32 และ Y= -64 พบได้มากที่สุดใน Y= -64
		- ครั้งที่ 2: สร้างระหว่าง Y= 16 และ Y= -64 พวกมันกระจายเท่า ๆ กันในทุก ๆ ความสูงที่กำหนด
	+ แร่เพชร (สินแร่เพชร (Diamond Ore)) สร้างระหว่าง Y= 16 และ Y= -64 พบได้มากขึ้นหากลึกลงไปเรื่อย ๆ และมีโอกาสในการพบอากาศน้อยกว่าการสร้างแบบปกติ
	+ แร่มรกต (สินแร่เพชร (Emerald ore Ore)) สร้างระหว่าง Y= 16 และ Y= 256 พบได้มากขึ้นหากขึ้นสูงไปเรื่อย ๆ และพบได้ในชีวนิเวศที่เป็นภูเขาเท่านั้น

**รังโจร (Pillager Outpost)**

* ตอนนี้สร้างขึ้นในชีวนิเวศภูเขาใหม่ทั้งหมด

**ตาน้ำ (Spring)**

* ตาลาวา (Lava Spring) สามารถวางทับบล็อกแคลไซต์ (Calcite), ดิน (Dirt), หิมะ (Snow), หิมะผง (Powder Snow), และน้ำแข็งอัดแน่น (Packed Ice)
	+ การเปลี่ยนแปลงนี้ทำให้เกิดตาลาวา (Lava Spring) บนภูเขาและชีวนิเวศหิมะ
* ตาน้ำ (Water Spring) จะไม่สร้างในพื้นที่ที่สูงกว่า Y= 192 และพบได้น้อยลง

**ชายฝั่งหิน (Stoney Shore)**

* ตอนนี้สร้างแถบกรวดขึ้นในบางครั้ง
* สามารถสร้างขึ้นในชีวนิเวศใด ๆ ก็ได้แทนที่จะเป็นเพียงแค่ชีวนิเวศเนินเขาสุดขั้ว (Extreme Hills)

**ป้อมปราการ (Strongholds)**

* ตอนนี้สร้างในพื้นที่ที่จะเต็มไปด้วยหิน (Stone) หรือหินชนวนลึก (Deepslate) เท่ากับเราจะไม่เจอมันโผล่มาเหนือดิน, ในถ้ำ, หรือใต้น้ำอีก

**หมู่บ้าน (Village)**

* ตอนนี้สามารถสร้างขึ้นในทุ่งหญ้า (Meadow)

**ทั่วไป**

* การสร้างชีวนิเวศในโลกปกติ (Overworld) ใช้ไบโอมซอร์ซประเภท multi-noise
* ตอนนี้ภูมิประเทศเป็นอิสระจากชีวนิเวศ ตอนนี้จะเป็นชีวนิเวศที่จะต้องปรับตัวให้เข้ากับตัวภูมิประเทศแทน
	+ ซึ่งมันช่วยให้เกิดความแตกต่างกันของชีวนิเวศมากขึ้น และไร้ข้อจำกัดมากขึ้น ทั้งในแง่ของรูปร่างและควมสูง
		- ตัวอย่างเช่นป่า (Forest) และทะเลทราย (Desert) สามารถสร้างแบบเนินเขาหรือที่ราบได้โดยไม่จำเป็นต้องใช้ชีวนิเวศพิเศษมาช่วย
	+ นอกจากนี้ยังทำให้การเปลี่ยนชีวนิเวศนั้นดูดีมากขึ้น
* ภูมิประเทศดูเรียบรื่นและสุดขั้วมากขึ้น (สุดขั้วในที่นี้มาจากคำว่า Extreme หากจะขยายความ ในบริบทนี้หมายถึง มีการสร้างภูมิประเทศที่แตกต่างกันทางความสูงมากขึ้น หรืออะไรทำนองนั้น)
* ตัวสุ่มตัวเลขใหม่สำหรับการใช้สร้างโลกแบบปกติ (Overworld)

### เกมเพลย์

**กลุ่มราดตะเวน (Patrols)**

* กวินดิเคเตอร์ (Vindicator) ไม่สามารถพบได้ในการราดตะเวน (Patrol) อีกต่อไป

**การปล้นสะดม (Raids)**

* เปลี่ยนสีแถบบอสของการปล้นสะดม (Raid) จากสีชมพูเป็นสีแดง
* สิ่งมีชีวิตที่มาพร้อมการปล้นสะดม (Raid) จะหายไปก่อนการปล้นสะดม (Raid) จะจบหากผู้เล่นออกไปไกลจากจุดการปล้นสะดม (Raid) เป็นเวลานาน

**สถานะเอฟเฟกต์ (Status effects)**

* เอฟเฟกต์วีรชนของหมู่บ้าน (Hero of the Village) จะให้กับทุก ๆ คนที่ช่วยป้องกันหมู่บ้าน และสถานะจะยังคงอยู่หากออกไปไกลจากหมู่บ้าน

### ทั่วไป

**เมฆ (Cloud)**

* เพิ่มระดับความสูงของเมฆจากเดิม 128 เป็น 192

**ขีดจำกัดความสูง**

* ตอนนี้โลกมีความสูงรวม 384 บล็อก เพิ่มความลึกขึ้นอีก 64 บล็อกและความสูงขึ้น 64 บล็อก เท่ากับว่าตอนนี้คุณสามารถลงไปได้ถึง Y= -64 และขึ้นไปสูงสุดได้ถึง Y= 320

**หน้าเมนูหลัก**

* เปลี่ยนแปลงพื้นหลังใหม่ให้ไปตามการอัปเดตถ้ำ & หินผา: ส่วนที่ 2 (Caves & Cliffs: part 2)

**ประเภทโลกแบบเก่า (Old World)**

* ลบประเภทโลก "Old" ในตัวเลือกประเภทโลกในหน้าการสร้างโลก
* ล็อคโลก "Old" เป็น BaseGameVersion 1.17.40
* ถ้าหากโลกประเภท "Old" ถูกสร้างในเวอร์ชันก่อนหน้า มันยังคงสามารถเล่นได้ แต่ไม่สามารถพบคุณสมบัติของ 1.18

**ชุดเทมเพลตส่วนเสริม (Add-On Template Pack)**

* อัปเดตเทมเพลตเป็น 1.18.0 มาพร้อมกับชุดทรัพยากร (Resource), ชุดพฤติกรรม (Behavior), และเอกสารอ้างอิงใหม่ สามารถดาวน์โหลดได้ที่ aka.ms/MCAddOnPacks

## คุณสมบัติทดลอง

### สิ่งที่เพิ่มมาใหม่

**การเปิด-ปิดคุณสมบัติทดลอง**

* เพิ่มการเปิด-ปิดทดลองวานิลลา (Vanilla Experiment) สำหรับตัวรับรู้สกัลก์ (Sculk Senser) และเขาแพะ (Goat Horn) รวมถึงการเปลี่ยนแปลงอื่น ๆ บางอย่าง

#### บล็อก

**เงียบสงัด (Deep Dark)**

* สกัลก์ (Sculk)
	+ สามารถสร้างจากตัวเร่งสกัลก์ (Sculk Catalyst)
	+ สามารถทำลายได้ด้วยจอบ (Hoe)
	+ สามารถดรอปเป็นบล็อกเมื่อขุดด้วยที่ขุดที่มีการร่ายมนตร์นุ่มนวล (Silk Touch) หากไม่ใช้จะดรอปเพียงลูกแก้วค่าประสบการณ์ (Experience Orb)
* เถาวัลย์สกัลก์ (Sculk Vein)
	+ สามารถสร้างจากตัวเร่งสกัลก์ (Sculk Catalyst)
	+ สามารถทำลายได้ด้วยจอบ (Hoe)
	+ สามารถดรอปเป็นบล็อกเมื่อขุดด้วยที่ขุดที่มีการร่ายมนตร์นุ่มนวล (Silk Touch)
* เพิ่มตัวเร่งสกัลก์ (Sculk Catalyst)
	+ เมื่อทำการฆ่ามอนเตอร์ใกล้มัน มันจะทำบางอย่างคล้ายการดูดวิญญาณสะสมไว้ และมีโอกาสสร้างตัวรับรู้สกัลก์ (Sculk Senser), บล็อกสกัลก์ (Sculk Block), และเถาวัลย์สกัลก์ (Sculk Vein) ขึ้นมา
	+ สามารถทำลายได้ด้วยจอบ (Hoe)
	+ สามารถดรอปเป็นบล็อกเมื่อขุดด้วยที่ขุดที่มีการร่ายมนตร์นุ่มนวล (Silk Touch) หากไม่ใช้จะดรอปเพียงลูกแก้วค่าประสบการณ์ (Experience Orb)

* เพิ่มสกัลก์กรีดร้อง (Sculk Shrieker)
	+ พวกมันสามารถสร้างเสียงหลอนบางอย่างขึ้นมาได้
	+ มันทำงานโดยตัวรับรู้สกัลก์ (Sculk Senser)
	+ พวกมันสามารถให้เอฟเฟกต์มืดมิด (Darkness Effect)

### **เกมเพลย์**

**เอฟเฟกต์**

* มืดมิด (Darkness)
	+ เป็นสถานะเอฟเฟกต์ที่ทำให้หน้าจอผู้เล่นแสงหรี่ลงชั่วขณะ

## การแก้ไข

หน้านี้อยู่ระหว่างการดำเนินการสร้างหรือแก้ไขคุณสามารถช่วยโดยการดำเนินการสร้างหรือแก้ไขต่อได้แต่ต้องเป็นไปตามวิธีที่คุณจะช่วยพัฒนาวิกินี้
**ประสิทธิภาพและความเสถียร**

* แก้ไขข้อผิดพลาดที่อาจเกิดขึ้นระหว่างการเล่นเกม
* ปรับปรุงเวลาที่ใช้ในการวางเถาวัลย์ใน Overworld
* MCPE-138139 - แก้ไขข้อบกพร่องที่เกิดขึ้นเมื่อโหลดชังก์ของโลกใหม่
* MCPE-129738 - แก้ไขข้อผิดพลาดที่อาจเกิดขึ้นเมื่อนำสัตว์ที่เชื่องผ่านประตูมิติ (Portal) พร้อมผู้เล่น

**ทั่วไป**

* ถ้าการตั้งค่าระยะ Render Distance สูงกว่าที่เกมแนะนำ เกมจะแจ้งเตือนให้เปลี่ยนกลับเป็นค่าที่แนะนำไว้
* ค่า Render distance ทั้งค่าต่ำที่สูงและสูงที่สุดถูกอัปเดตเล็กน้อย เพื่อประสิทธิภาพเกมที่ดีขึ้น
* ตอนนี้ระบบจะแจ้งเตือนผู้เล่นว่าจะนำพวกเขากลับไปที่ Main Menu ถ้าพวกเขากำลังลงชื่อเข้าในขณะกำลังอยู่ในเกม
* MCPE-137790 - เพิ่มตัวเลือก "Always Day" อีกครั้งหลังจากหายไปในหน้าการสร้างโลก
* เพิ่มระยะเวลาการอัปโหลดและดาวน์โหลดของเรียม (Realms) เป็น 15 นาที

**เกมเพลย์**

* MCPE-28765 - ตำแหน่งของ Portal จะถูกต้องเมื่อถูกย้ายแล้ว
* MCPE-53384 - สถานะเอฟเฟ็กต์ Hero Of The Village จะให้กับทุก ๆ คนที่ช่วยป้องกันหมู่บ้าน และสถานะจะยังคงอยู่หากออกไปไกลจากหมู่บ้าน
* แก้ไขปัญหาที่มองเห็นภายในภูมิประเทศได้
* MCPE-109925 - แก้ไขที่บางครั้ง Hitbox ของผู้เล่นไม่รีเซ็ตหลังจากร่อนลงด้วย Elytra
* MCPE-54031 - แก้ไขที่การบินด้วยปีกแข็ง (Elytra) แล้วชนกำแพง ปีกจะหุบทันที ทำให้ผู้เล่นได้รับดาเมจจาการตกอีกรอบ

**Accessibility**

* เพิ่มการอ่านหน้าจอที่หายไปในข้อความ "Controller lost connection"

**คำสั่ง**

* MCPE-111849 - ลำดับของการเรียกใช้ฟังก์ชันที่ทริกเกอร์โดย '/execute' ภายในฟังก์ชันมีความสอดคล้องกัน

**กราฟิก**

* MCPE-68219 - Enchantment glint ของ Carved Pumpkin จะแสดงแค่ตัวบล็อกไม่ใช่ทั้งช่องรายการอีกต่อไป
* แก้ไขข้อผิดพลาดที่อาจเกิดขึ้นในโลกรุ่นเก่าเกี่ยวกับการมองในด้านในของ Minecart
* MCPE-116880 - แก้ไขที่ไอเทมบางอย่างที่ถูก Enchant ไม่แสดงเมื่ออยู่ใน Nether
* MCPE-143661 - แก้ไขการแสดงผลที่เวลานำต้นอ่อนหรือดอกไม้ออกจากกระถางแล้ว แต่พวกมันยังคงแสดงในกระถางอยู่

**Marketplace**

* การแจ้งเตือนการอัปเดตร้านค้าจะไม่แสดงขึ้นเมื่อไม่มีอินเทอร์เน็ต

**สิ่งมีชีวิต**

* สิ่งมีชีวิตสามารถข้าม Trapdoor ได้แล้ว
* MCPE-142054 - สิ่งมีชีวิตจะไม่เดินบนแคมป์ไฟอีกต่อไป
* MCPE-131322 - Axolotl จะเคลื่อนไหวอย่างถูกต้องเมื่ออยู่กลางอากาศ
* MCPE-56142, MCPE-140012 - พุ่มเบอร์รี่จะสร้างดาเมจกับสิ่งมีชีวิต
* สิ่งมีชีวิตจะไม่เดินผ่านพุ่มเบอร์รี่อีกต่อไป
* ตำแหน่งที่ขี่ลามะ (Llama) จะไม่เปลี่ยนเมื่อมันถูกทำให้เชื่องอีกต่อไป
* แก้ไขปัญหาที่ปลาเขตร้อน (Tropical Fish) ไม่เกิดในมหาสมุทรกึ่งอุ่น (Lukewarm Ocean)
* ตอนนี้ปลาพยามว่ายหลีกเลี่ยงการเจอแอกโซลอเติล (Axolotl)
* MCPE-51162 - สไลม์ไฟ (Magma Cube) ตอนนี้จะโจมตีโกเลมหิมะ (Snow Golem) ส่วนสไลม์ (Slime) จะไม่โจมตีโกเลมหิมะ (Snow Golem) อีกต่อไป

**หน้าจอผู้ใช้งาน**

* MCPE-122643 - บล็อกโครงสร้าง (Structure Block) ตอนนี้สามารถบันทึกแล้วโหลดภายในความสูงของมิติในปัจจุบัน
* แก้ไขปัญหาที่การค้นหาเนื้อหาที่ไม่มีจะแสดงข้อความ "1 result" ซึ่งไม่ถูกต้อง
* แก้ไขข้อความที่แสดงทับกันในหน้าจอที่มีขนาด 4:3
* แก้ไขปัญหาเกี่ยวกับความเท่าเทียมของรุ่นวานิลลา ตอนนี้ขณะนอนอยู่บนเตียงในโลกแบบผู้เล่นหลายคน ข้อความจะแสดงจำนวนผู้เล่นที่นอนขณะการรอผู้เล่นทั้งหมดไปนอน
* เพิ่มข้อเสนอแนะ และคำแนะนำสำหรับภาพที่ดีเมื่อปรับระยะการมองเห็น (Render Distance) ต่าง ๆ
* เปลี่ยนชื่อบางอย่างใน “Level” ในหน้าจอผู้ใช้ เพื่อเพิ่มความละเอียด "world"
* เมื่อค่าตัวเลื่อนขั้นตอนไม่ตรงกับขั้นตอนใด ๆ มันจะพยามหาขั้นตอนที่ใกล้เคียงที่สุด
* MCPE-137790 - เพิ่มตัวเลือก "Always Day" อีกครั้ง หลังจากหายไปในการตั้งค่าโลก
* แก้ไขการแสดงไอคอนในข้อความ สีนั้นจะไม่เพี้ยนไปจากเดิมอีก

**ความเท่าเทียมของวานิลลา**

* ม็อบที่มาบุกในการ Raid จะหายไปก่อนการจบ Raid หากเราเดินไปไกลจากหมู่บ้าน
* MCPE-46047 - สีของแถบบอส (Boss Bar) ของ Raid เปลี่ยนจากสีม่วงเป็นสีแดง
* Vindicators จะไม่เกิดใน Illager Patrols อีกต่อไป
* MCPE-125951 - แอนิเมชันการกันโล่ (shield) ดูนุ่มนวลขึ้น
* แถบบอส (Boss Bar) ของการปล้นสะดม (Raid) จะลดลงเรื่อย ๆ เมื่อมีสิ่งมีชีวิตจากกลุ่มการปล้นสะดมตาย

**หมู่บ้าน**

* MCPE-98361 - ชาวบ้านจะทำตามตารางงานของเขา หากเวลาของโลกนั้นผ่านไปเป็นเวลานานมาก หรือตัวเลขเวลานั้นเป็นลบ

**Actors**

* MCPE-140689 - ตอนนี้ลำแสงฟ้าผ่าจะไม่มีเงาอีกต่อไป

**บล็อก**

* MCPE-57022 - บล็อกหญ้าหิมะ (Snow Grass Block) และบล็อกหิมะทุกประเภท ใช้สีที่คล้ายกันมากขึ้น
* MCPE-139467 - แคมป์ไฟ (Campfire) จะดรอปถ่าน (Charcoal) เพียงก้อนเดียว เมื่อมันถูกทำลายด้วยลูกสูบ (Piston) หรือแรงระเบิด แทนที่จะดรอป 2 ก้อน
* บล็อกแสง (Light block) สามารถรอดจากแรงระเบิดของทีเอ็นทีหรือครีปเปอร์
* MCPE-139671 - ผู้เล่นสามารถวางน้ำ (Water), ลาวา (Lava), และหิมะผง (Powder Snow) ได้อย่างต่อเนื่องอีกครั้งหากกดปุ่ม 'Place' (ปุ่มวาง)
* MCPE-144311 - บล็อกแสง (Light Block) จะไม่สามารถใช้เป็นบล็อกสนับสนุนของบล็อกที่ต้องการการสนับสนุน เช่น เตียง (Bed), ภาพวาด (Paintings), หรืออื่น ๆ

**กระดูกป่น (Bone Meal)**

* MCPE-139672 - ต้นอ่อนเนเธอร์ (Nether Sprouts) จะเกิดขึ้นอีกครั้งหากใช้กระดูกป่น (Bonemeal) กับกลุ่มใยราเนเทอร์วิปริต (Warped Nylium)

**ผู้เล่น**

* MCPE-109925 - แก้ไขที่บางครั้ง Hitbox ของผู้เล่นไม่รีเซ็ตหลังจากร่อนลงด้วย Elytra
* MCPE-54031 - แก้ไขที่การบินด้วยปีกแข็ง (Elytra) แล้วชนกำแพง ปีกจะหุบทันที ทำให้ผู้เล่นได้รับดาเมจจาการตกอีกรอบ

**ไอเทม**

* MCPE-137440 - ไข่มุกเอนเดอร์ (Ender Pearl) จะไม่สร้างเป็น Glow Stick ในกล่องในคฤหาสน์ในป่าไม้ (Woodland Mansion) อีกต่อไป
* MCPE-101102 - ปรับความนุ่มนวลของแอนิเมชันการเคลื่อนไหวของ Primed TNT, Lingering Potions, Splash Potions, และ Bottle o' Enchanting เมื่อมันอยู่ห่างกับผู้เล่น
* MCPE-102444 - ไอเทมของเวอร์ชันสำหรับการศึกษาหลายรายการจะไม่แสดงคำแนะนำ Tooltip "craftingScreen.tab.none" อีกต่อไป
* MCPE-125928 - ตอนนี้พืชสำหรับปลูกวางดินทั้งหมดสามารถวางได้บนกลุ่มใยรา (Mycelium)

**อนุภาค (Particle)**

* หยดน้ำจะทำให้เกิดเอฟเฟกต์น้ำกระเซ็น

**การวางคุณสมบัติ**

* MCPE-125198 - ไลเคนเรืองแสง (Glow Lichen) จะไม่สร้างใต้มหาสมุทรอีกต่อไป
* MCPE-141412 - ไลเคนเรืองแสง (Glow Lichen) ไม่สามารถสร้างได้บนพื้นดินได้อีกต่อไป
* สิ่งก่อสร้างสำหรับหมู่บ้านจะรบกวนภูมิประเทศแถวนั้นน้อยลง
* เพิ่มคุณสมบัติการวางแบบกระจายเป็นรูปสามเหลี่ยม และเปลี่ยนแปลงคุณสมบัติที่ใช้การประจายแบบเกาส์เซียน (Gaussian) ไปใช้คุณสมบัติการวางแบบกระจายเป็นรูปสามเหลี่ยมแทน

**ทางเทคนิค**

* แก้ไขการเรียกสิ่งมีชีวิตแบบธรรมดาที่ไม่ถูกระบุไว้ในไฟล์ JSON
* ปรับปรุงประสิทธิภาพ 'RangedAttackGoal' ของสิ่งมีชีวิตที่ไม่เคลื่อนไหว
* แก้ไขการผิดพลาดของเนื้อหาเมื่อนิพจน์โมแลง (Molang Expression) ไม่มีโทเค็นที่จะเริ่มทำงานเฉพาะเมื่อ `'min_engine_version'` เป็น 1.17.40 หรือสูงกว่า
* คำสั่ง `/clone` ได้รับการอัปเดตเพื่อตรวจสอบอย่างถูกต้องเกี่ยวกับพื้นที่ที่ต้องการคัดลอกและต้องการจะวงที่ทับซ้อนกัน โดยไม่อนุญาตให้สร้างทับกัน
	+ สิ่งนี้สามารถยกเลิกได้โดยไปตั้งค่าที่ตัวเลือก Horce Clone

## ปัญหาที่ทราบ

* การสร้างโลกแบบใหม่นี้ไม่สามารถใช้ร่วมกับตัวสลับการทดลอง 'Creation of Custom Biomes' ได้ คาดว่าการให้โลกสร้างชีวนิเวศที่กำหนดเองนั้นจะทำให้เกมนั้นไม่เสถียร และชีวนิเวศที่กำหนดเองในโลกที่ย้ายมาเวอร์ชันนี้จะสร้างขึ้นแค่ในส่วนชังก์เดิมเท่านั้น
* การสร้างซีดของโลกในเวอร์ชันนี้เปลี่ยนแปลงไปโดยสิ้นเชิงจากเวอร์ชันก่อนหน้า ซึ่งมันทำให้ผู้เล่นไม่ได้เกิดในตำแหน่งเดิมอีกต่อไปเมื่อเล่นในเวอร์ชันนี้ หากทำการล็อคเวอร์ชันไว้เป็นเวอร์ชันเก่า การสร้างโลกทั้งหมดก็จะเป็นแบบเดิมแบบที่เคยเป็นก่อน 1.18 แทน

## เรื่องไม่สำคัญ

* พื้นหลังของหน้าเมนูหลัก ถูกถ่ายในรุ่นจาวา และเป็นรูปเดียวกับที่ใช้ในรุ่นจาวา 1.18

## อ้างอิง

1. ↑ การประกาศถ้ำและหินผา - YouTube.com/minecraft 14 เมษายน 2021
2. ↑ Minecraft Live 2021 - YouTube.com/minecraft 16 ตุลาคม 2021
3. ↑ https://minecraft.fandom.com/wiki/Bedrock\_Edition\_1.18.0 - Minecraft Wiki